Ινστιτούτο Δημοκρατίας Κωνσταντίνος Καραμανλής

Το Ινστιτούτο Δημοκρατίας - Κωνσταντίνος Καραμανλής είναι δεξαμενή σκέψης (think-tank) και μη κερδοσκοπικό επιστημονικό ίδρυμα το οποίο πρόσκειται στο κεντροδεξιό πολιτικό κόμμα της Νέας Δημοκρατίας.https://nd.gr/organosi/institouto-karamanli Εδρεύει στο Μοσχάτο και ιδρύθηκε τον Ιανουάριο του 1998, λαμβάνοντας το όνομά του προς τιμήν του πρώην προέδρου της Ελληνικής Δημοκρατίας, πρώην πρωθυπουργού και ιδρυτή της Νέας Δημοκρατίας, Κωνσταντίνο Καραμανλή. Αποτελεί μέλος του Κέντρου Ευρωπαϊκών Σπουδών «Βίλφριντ Μάρτενς», επίσημου think-tank του Ευρωπαϊκού Λαϊκού Κόμματος.

Το Ινστιτούτο Δημοκρατίας, είναι δομημένο πάνω σε 5 κύριους τομείς: (τομέας διεθνούς συνεργασίας, τομέας εκδόσεων, τομέας εκδηλώσεων, τομέας ερευνών και πολιτική ακαδημία). 

 Αποστολή και έργο 
Αποστολή του Ινστιτούτου Δημοκρατίας, είναι η μελέτη των πολιτικών, οικονομικών και κοινωνικών ζητημάτων και η διατύπωση προτάσεων πολιτικής με γνώμονα την ενδυνάμωση της φιλελεύθερης δημοκρατίας, την ευρωπαϊκή ολοκλήρωση, την ανάπτυξη της ελεύθερης αγοράς στα πλαίσια του μοντέρνου κράτους πρόνοιας, και την λειτουργική και χρηστή διακυβέρνηση.

Το έργο του ινστιτούτου, περιλαμβάνει ερευνητικά προγράμματα, εκδόσεις, εκδηλώσεις και ημερίδες, εκπαίδευση και επιμόρφωση για ένα ευρύ φάσμα θεμάτων, όπως: κράτος και κοινωνία, οικονομία και ανάπτυξη, εκπαίδευση, επιστήμη και πολιτισμός, διεθνής πολιτική και ασφάλεια, πολιτική και ιδεολογία. 

 Διοίκηση 
+Επιστημονικό ΣυμβούλιοΙδιότηταΌνομαΙδιότηταΔιευθυντήςΠάνος ΣταθόπουλοςΔιδάκτωρ Πολιτικών ΕπιστημώνΜέλοςΓιάννης ΜαστρογεωργίουΕιδικός Γραμματέας στην Προεδρία της ΚυβέρνησηςΜέλοςΣπύρος ΒλαχόπουλοςΚαθηγητής Δημοσίου Δικαίου - ΔικηγόροςΜέλοςΜιχάλης ΑργυρούΚαθηγητής Οικονομικών - Οικονομολόγος ΜέλοςΓιώργος ΠρεβελάκηςΚαθηγητής Γεωπολιτικής ΜέλοςΧρήστος ΤαραντίληςΚαθηγητής Διοικητικής Επιστήμης - τ. ΥφυπουργόςΜέλοςΘεόδωρος ΠελαγίδηςΥποδιοικητής ΤτΕ - Καθηγητής Ναυτιλιακών ΣπουδώνΜέλοςΆγγελος ΣυρίγοςΒουλευτής - Καθηγητής Διεθνούς ΔικαίουΜέλοςΓιώργος ΓεραπετρίτηςΥπουργός Εξωτερικών - Καθηγητής Συνταγματικού Δικαίου

 Παραπομπές 
Κατηγορία:Δεξαμενές σκέψης
Κατηγορία:Μη κυβερνητικές οργανώσεις βασισμένες στην Ελλάδα
Κατηγορία:Νέα Δημοκρατία

 Εξωτερικοί σύνδεσμοι 

 Επίσημη ιστοσελίδα  
 Σελίδα στο Facebook